Por esto, la identifikasiyon o nombre de una persona en la tradisiyon ispanika esta konformada por el nombre de pila (o nombre, el kualo puede estar konformado por uno o mas nombres) - la alkunya del padre i la alkunya de la madre, en este orden. Antonses, la priméra alkunya de una persona es la de su padre, la sigunda alkunya es la de su madre, la treséra alkunya es la de su padre, la katrena alkunya es la de su madre, por egzempio. Ansina, una persona tiene tantas alkunyas komo kera i las kualas pertenesen endemas a los sus ansestros. Desde la anyada de 2008 en Chile i Espanya esta permitido trokar el orden de las alkunyas, para ansina, d'akodro kon los padres, la alkunya de la madre este de priméra. En Portugal i Brasil el orden de las alkunyas es diferente, deke la alkunya de la madre va siempre priméra. Esta tradision egzistio en las Isolas Kanarias por varios syéklos. En kaji todo el resto del mundo la djente sólo tiene una alkunya, la del padre.

David Ben-Gurion (en ivrit דָּוִד בֶּן גּוּרִיּוֹן). Líder zionista, djurnalista, politiko i estadista yisraelí era el Primér Ministro de Israel entre los anyos 1948 i 1954 i endemas entre los anyos 1955 i 1963 i uno de los prinsipales bregadores por el establesimiento del Estado djudio. Ben-Gurion deklaró ofisialmente la independensia del Estado de Israel, el 14 de Mayo de 1948.

El nombre de la sivdad San Pedro Garza García tiene un orijen en lingua kastilyana en onra a San Pedro Apostolo, la alkunya Garza García es por la alkunya del governador Genaro Garza García, kien otorga en 1882 la kategoria de kazal a sivdad.

La Esnoga Elazama Rehov Talmud Torah, aperturada enel anyo 1492 en la sivdad, es una de las esnogas mas antikas de Afrika en kontinuo uzo, dempues de la Esnoga El Ghriba, en la adá de Djerba, en Tunesia. La esnoga esta ubikada en la Mellah, o la máale djudia de la sivdad. En la esnoga biven alkunos djudios de la tresera edad ke no tyenen donde bivir. Tambien en la mellah esta el Betahayim Miâara.

Anke algunos akademikos dizen ke este lashon djudeo-espanyol esta oy endiya en perikolo de ekstinziyon, en las anyadas d'alkavo se tiene amuchiguado el estudio, uzo i proteksiyon de la haketía, dezeyando ""tornar"" a la lingua komo un siman ke apresenta la identidad sefardi del Magreb i espesialmente de Marroko. La Haketia es un lashon ke tiene poka o dinguna literatura eskrita, ma oy endiya munchos investigadores i filologos dan testemunyo del entereso por la Haketia, komo por enshemplo Jose Benoliel, el kualo eskrivió el primér diksionario de Haketia, publikado enel anyo 1977 (50 anyos dempues de la su muerte) i otros komo Manuel Alvar, Jacob Hassan, Larrea Palacín, Juan Martínez Ruiz, Haïm Vidal Séphiha, Alegría Bendayan de Bendelac, Ana Benarroch i Yaakov Bentolila.